Vahel on informandid enam-vähem ära määratlenud ka söevee tegemise, või ravimise-nõidumise koha, kuid selgub, et see  moment pole sugugi mitte nii kindlalt fikseeritud, kui näiteks loitsu tekst või tegevuse järjekord. Kohamääratlused on pigem ainult konkretiseerimiseks, tegevuse informandi lähema ümbruse külge sidumiseks. Võime öelda, et nende komponentidega püütakse imelise tervenemise lugusid usutava(ma)ks teha. Sedasama eesmärki teenivad dialoogiline või (üksikutel juhtudel) esimeses isikus antud esitusviis.